Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 668

66. A legtöbb K+ F megállapodás valahol a két fent leírt helyzet között foglal helyet. A megállapodások ezért hatást gyakorolhatnak az innovációra és a visszahatást a meglévõ piacokra. Ennek következtében az értékelésnél mind a meglévõ piac, mind az innovációra gyakorolt hatás jelentõséggel bírhat a felek együttes helyzetének, a koncentráció arányainak, a szereplõk/újítók számának és a piacralépési feltételeknek a tekintetében. Egyes esetekben a meglévõ piacokon korlátozó ár-/termelési hatások és a fejlesztés lassításával az innovációra gyakorolt negatív hatások léphetnek fel. Például amennyiben jelentõs versenytársak egy meglévõ technológiai piacon olyan új technológia kifejlesztésében mûködnek együtt, amely a jövõben felválthatja a meglévõ termékeket, ez az együttmûködés valószínûleg korlátozó hatásokkal jár, amennyiben a felek a meglévõ piacon jelentõs piaci erõvel rendelkeznek (amely ösztönzést jelentene a hasznosításra), és amennyiben a felek a K+F tekintetében is erõs pozícióval rendelkeznek. Hasonló hatás léphet fel, amennyiben a meglévõ piacok domináns szereplõje egy olyan sokkal kisebb vagy csak potenciális versenytársával mûködik együtt, amely éppen olyan új terméket/technológiát készül bevezetni, amely veszélyeztethetné az említett szereplõ pozícióját.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes